Diari Oficial de la Generalitat Valenciana


Sumari del DOGV 8695, del 11-12-2019 (2019/10467)

RESOLUCIÓ de 4 de novembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 102/18-AIA Vinaròs.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10522


Data del document
:   04-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Vinaròs
    * impacte ambiental

RESOLUCIÓ de 4 de novembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 102/18-AIA Vinaròs. [2019/10063]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 102/18-AIA Vinaròs.  
  
  
«Informe d'impacte ambiental  
Expedient: 102/1735-LLZ.  
Projecte: sondeig per a captació d'aigües subterrànies.  
Promotor: TURAN RESIDENCIAL, SL.  
Òrgan substantiu: Servei Territorial d'Indústria i Energia (Castelló).  
  
Expedient substantiu: ASOSUB/2018/05/12.  
Localització: parcel·la 33, del polígon 3; partida les Suterraes.  
Terme municipal: Vinaròs.  
  
Objecte i característiques tècniques del projecte:  
L'objecte del nou sondeig de captació d'aigua subterrània és substituir, pel seu baix rendiment, un pou ja existent, sense que això supose un increment dels cabals ja disponibles mitjançant la concessió d'explotació d'aigües número 2009CP0014. El consum anual arriba als 64.200 m³ la destinació de la qual és el reg de la mateixa parcel·la, de 74.889 m². El cabal màxim d'extracció previst per al nou sondeig es limita a 5 l/s.  
El sondeig d'investigació serà realitzat a rotopercussió i s'aconseguirà una profunditat de 150 m amb un diàmetre de 220 mm. Abans de ser utilitzat com a sondeig d'explotació es preveu revestir-lo amb canonada de ferro de 6 mm de gruix i 180 mm de diàmetre, prèviament ranurada en els trams productius. La duració de l'obra de perforació es preveu en poc més de dos dies, als quals seguiria un bombament d'assaig de 72 hores i un registre geofísic. De tal manera, l'obra no es preveu que s'allargue més d'una setmana.  
La columna litològica prevista consisteix a travessar un primer tram de graves, llims i argiles (Plioquaternari) fins a -120 m i a continuació calcàries mesozoiques fins al final de la perforació.  
L'aqüífer que es pretén captar forma part de la massa d'aigües subterrània 080.106 Plana de la Sènia, del Pla hidrològic de la conca del Xúquer.  
El punt de perforació és accessible mitjançant la xarxa de camins i bancals existents, per la qual cosa no es requereixen nous accessos, desbrossaments ni preparació del terreny. Tampoc es preveuen afeccions a les vies pecuàries catalogades en el terme municipal de Vinaròs.  
No es preveuen mesures preventives ni correctores particulars més enllà del compliment de tota la normativa laboral i sectorial aplicable, ja que els efectes analitzats en l'epígraf 5 del document ambiental són mínims i d'escassa rellevància.  
  
Tramitació administrativa:  
Mitjançant escrit signat el 20 d'agost de 2018 pel cap del Servei Territorial d'Indústria i Energia de Castelló (referència expedient ASOSUB/2018/05/12) va tindre entrada en la Direcció General de Medi Natural i Avaluació Ambiental el document ambiental del projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre, d'avaluació ambiental.  
Dins del tràmit de consultes, segons l'article 46 de la Llei21/13, d'avaluació ambiental, es va donar trasllat de l'expedient al Servei Territorial de Medi Ambient (STMA) de València, en data 4 d'octubre de 2018, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
En data 9 d'agost de 2019 s'emet informe proposta de la Unitat d'Impacte Ambiental del STMA (Direcció Territorial de València) en el qual es fa repàs a les característiques tècniques del projecte i a les seues possibles afeccions ambientals, s'emet informe favorable i es proposa, als efectes ambientals, la seua resolució favorable acompanyada d'una sèrie de suggeriments, els quals han sigut tinguts en compte en el condicionat de la present resolució.  
Anàlisi dels possibles efectes ambientals:  
Del document tècnic tramitat, de les anàlisis i els informes rebuts, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació es limiten a l'ocupada per la màquina perforadora i la bassa de retenció de detritus i llots, i és una afecció temporal breu (escassament una setmana), de baixa entitat i que desapareixerà segons les previsions del document tramitat; per tal de garantir l'absència d'impactes residuals significatius.  
  
b) El projecte es localitza en un entorn predominantment agrícola i distant de terreny forestal i els espais que formen la Xarxa Natura 2000, per la qual cosa no es preveuen afeccions significatives, directes ni indirectes sobre hàbitats comunitaris ni espècies protegides.  
c) No s'ha plantejat l'acumulació d'efectes negatius respecte a altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels límits considerats en la Llei 21/2013, d'avaluació ambiental (grup 8 del seu annex II).  
  
d) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà del detritus i llots generats per la perforació, que per la seua escassa magnitud, la seua naturalesa terrígena i el seu reduït volum rares vegades poden suposar un problema d'eliminació.  
e) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal breu (una setmana) i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i serà poc probable que puguen arribar a tindre efectes ambientals de consideració.  
f) No s'ha detectat la possibilitat d'afeccions a béns culturals, restes arqueològiques ni altres elements coneguts del patrimoni cultura valencià.  
  
Consideracions jurídiques:  
El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada prèvia a la resolució administrativa que s'adopte per a l'aprovació d'aquell, segons es desprén de l'apartat b, de l'article 7.2, de la Llei 21/2013, d'avaluació ambiental.  
En l'expedient s'han observat els tràmits previstos en la secció 2a de la Llei 21/2013 (modificada per la Llei 9/2018), entre les altres disposicions que li són aplicables.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant Resolució de 9 d'agost de 2019, el director general de Qualitat i Educació Ambiental delega el director general de Medi Natural i d'Avaluació Ambiental, per a la competència d'avaluació d'impacte ambiental de projectes.  
Per tot això, i en exercici de les funcions que tinc legalment atribuïdes:  
  
Resolc:  
  
Primer  
Emetre informe d'impacte ambiental favorable per a l'autorització i equipament del sondeig projectat en la parcel·la 33, del polígon 3, del terme municipal de Vinaròs, promogut per Turan Residencial, SL, per considerar que, en els termes plantejats i amb les condicions establides en l'apartat segon, sense perjudici de la prèvia obtenció de les autoritzacions sectorials que resulten d'aplicació, no tindrà efectes significatius sobre el medi ambient, i s'estima innecessari aplicar un procediment d'avaluació d'impacte ambiental ordinari.  
  
  
Segon  
Tant la part promotora com els òrgans competents hauran d'observar i complir les condicions i els criteris següents:  
1a) Haurà de preveure's que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent el determine innecessari per disposar d'altres opcions o d'una xarxa suficient.  
2a) Durant el temps que dure l'assaig de bombament, i a fi de prevenir processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures, propietats i parcel·les adjacents. En tot cas, el titular de l'obra haurà de reparar els possibles danys causats i, si escau, indemnitzar les persones afectades pels perjudicis ocasionats.  
  
Tercer  
De conformitat amb el que preveuen l'article 47.3 i 47.4 de la Llei 21/2013, d'avaluació ambiental, s'ordena la publicació de la present resolució en el Diari Oficial de la Generalitat Valenciana, i se'ls adverteix, així mateix, que perdrà la seua vigència i cessarà la producció dels seus efectes, si una vegada publicada no s'haguera procedit a l'autorització del projecte en el termini màxims de 4 anys des d'aquesta publicació.  
  
Quart  
D'acord amb el que es disposa en l'article 47.6 de la Llei 21/2013, d'avaluació ambiental, contra aquest informe d'impacte ambiental no es pot interposar cap recurs, sense perjudici del que, si escau, siga procedent, en via administrativa o judicial, davant de la resolució d'autorització del projecte.  
  
València, 25 d'octubre de 2019.- El director general de Medi Natural i d'Avaluació Ambiental: Francisco Javier Quesada Ferre. Per delegació del director general de Qualitat i Educació Ambiental, segons Resolució de 9 d'agost de 2019 (DOGV 8614, 16.08.2019.»  
  
  
València, 4 de novembre de 2019.- El director general de Medi Natural i d'Avaluació Ambiental: Francisco Javier Quesada Ferre. Per delegació del director general de Qualitat i Educació Ambiental, segons Resolució de 9 d'agost de 2019 (DOGV 8614, 16.08.2019).